สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยที่ 2 ครั้งที่ 1 ประจำปี 2563

วันที่ 14 พฤษภาคม 2563 เวลา 09.00 น.

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 3 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 4 | นายปรีชา สงเสน | ส.อบต.หมู่ที่ 1 | ปรีชา สงเสน |
| 5 | นายเจริญ ไกรคุ้ม | ส.อบต.หมู่ที่ 9 | เจริญ ไกรคุ้ม |
| 6 | นายธีระพันธ์ รอดนวล | ส.อบต.หมู่ที่ 4 | ธีระพันธ์ รอดนวล |
| 7 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 8 | นายอรุณ มีลาย | ส.อบต.หมู่ที่ 1 | อรุณ มีลาย |
| 9 | นายเสนอ หนูยิ้มซ้าย | ส.อบต.หมู่ที่ 9 | เสนอ หนูยิ้มซ้าย |
| 10 | นายสาธิต เพชรรัตน์ | ส.อบต.หมู่ที่ 7 | สาธิต เพชรรัตน์ |
| 11 | นายมนูญ สังด้วง | ส.อบต.หมู่ที่ 6 | มนูญ สังด้วง |
| 12 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 13 | นายธีระพงค์ ลิ่มสกุล | ส.อบต.หมู่ที่ 5 | ธีระพงค์ ลิ่มสกุล |
| 14 | นายชะรวย รักจุฬ | ส.อบต.หมู่ที่ 12 | ชะรวย รักจุฬ |
| 15 | นายประนอม เพ็ชรทอง | ส.อบต.หมู่ที่ 2 | ประนอม เพ็ชรทอง |
| 16 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสมโชค ย้อยยางทอง | เลขานุการนายกฯ | สมโชค ย้อยยางทอง |
| 2 | นายสำราญ นวลปาน | รองนายกอบต. | สำราญ นวลปาน |
| 3 | นายสุรินทร์ สงหนู | นายกอบต. | สุรินทร์ สงหนู |
| 4 | นายวิลาศ มีฮิ่น | รองนายกอบต. | วิลาศ มีฮิ่น |
| 5 | นายสุรินทร์ ชูสิงห์แค | นักวิเคราะห์นโยบายและแผนชำนาญการ | สุรินทร์ ชูสิงห์แค |
| 6 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

1. นายสันติ สุวรรณบุรี ส.อบต. หมู่ที่ 6

2. นายสัมพันธ์ เรืองสังข์ ส.อบต. หมู่ที่ 10

3. นายสวย นุ่นนุ่ม ส.อบต. หมู่ที่ 3

4. นายศุภกฤต จันทร์ทองอ่อน ส.อบต. หมู่ที่ 7

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 16 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลทรายขาวเข้าห้องประชุม และเชิญนายสุนทร รักษ์เมือง

รองประธานสภาฯ ปฏิบัติหน้าที่ประธานการประชุม ประธานฯ ได้ตรวจสอบจำนวนสมาชิกที่มาประชุม ปรากฏว่าครบองค์ประชุม จึงเปิดประชุม และเริ่มประชุมตามระเบียบวาระ

ระเบียบวาระที่ 1 เรื่องที่ประธานแจ้งให้ที่ประชุมทราบ

นายสุนทร รักษ์เมือง 1.1 แจ้งประกาศเรียกประชุมสภาอบต.ทรายขาว

สมัยสามัญ สมัยที่ 2 ประจำปี 2563

เริ่มตั้งแต่ วันที่ 1 พฤษภาคม 2563 มีกำหนด 15 วัน ตามประกาศสภา

อบต.ทรายขาว ลงวันที่ 27 เมษายน 2563

1.2 แจ้งข่าวงานบำเพ็ญกุศลศพน้องชายนางสาวจิราภรณ์ ชูบัวแก้ว เจ้าหน้าที่

อบต.ทรายขาว โดยตั้งบำเพ็ญกุศลศพ ณ วัดหัวค่าย และกำหนดฌาปนกิจ ใน

วันเสาร์ ที่ 16 พฤษภาคม 2563 เจ้าภาพฝากแจ้งข่าว จึงขอแจ้ง

ประชาสัมพันธ์ให้ทุกท่านทราบ

- แจ้งให้ที่ประชุมทราบว่า ท่านประธานสภาฯ ไม่สบาย จึงได้ปฏิบัติหน้าที่

ประธานในที่ประชุมแทน

ระเบียบวาระที่ 2 เรื่องรับรองรายงานการประชุมสภาสมัยสามัญ สมัยแรกประจำปี 2563 เมื่อวันที่

14 กุมภาพันธ์ 2563

ประธานฯ ลำดับต่อไปเป็นการประชุมในระเบียบวาระที่ 2 เรื่องรับรองรายงานการประชุมสภา

สมัยสามัญ สมัยแรก ประจำปี 2563 เมื่อ วันที่ 14 กุมภาพันธ์ 2563 ขอเชิญ

ประธานคณะกรรมการตรวจสอบรายงานการประชุมได้ รายงานต่อที่ประชุม

นายสมพร เจิมพงค์ ได้กล่าวว่าคณะกรรมการตรวจสอบรายงานการประชุม ได้ตรวจสอบแล้วปรากฏว่า

รายงานการประชุมได้ทำขึ้น ครบถ้วนถูกต้อง จึงรับรองรายงานการประชุมและหาก

สมาชิกท่านใดเห็นว่ามีข้อความไม่ถูกต้องตามที่ได้บันทึกไว้ก็ขอเชิญให้แก้ไขต่อที่

ประชุม

ประธาน ขอเชิญสมาชิกที่มีความประสงค์จะแก้ไขเพิ่มเติมถ้อยคำในรายงานการประชุมเสนอ

ต่อที่ประชุม ปรากฏว่าไม่มีสมาชิกท่านใดขอแก้ไขเพิ่มเติมถ้อยคำในรายงานการประชุม จึงขอมติที่ประชุม

มติที่ประชุม รับรองรายงานการประชุม

ระเบียบวาระที่ 3 เรื่องขออนุมัติโอนงบประมาณรายจ่าย ประจำปีงบประมาณ 2563 (โอนครั้งที่ 3)

ประธานฯ ลำดับต่อไปเป็นการประชุมในระเบียบวาระที่ 3 เรื่องขออนุมัติโอนงบประมาณ

รายจ่ายประจำปีงบประมาณ 2563 (โอนครั้งที่ 3) ขอเชิญนายกอบต.ชี้แจง

นายกอบต. ตามที่ อบต.ทรายขาวได้ประกาศใช้บัญญัติงบประมาณรายจ่ายประจำปี 2563 ไป

แล้วนั้น บัดนี้กองช่างได้เสนอขอโอนงบประมาณรายจ่าย เพื่อจ่ายเป็นเงินอุดหนุน

ให้แก่การไฟฟ้าส่วนภูมิภาค สาขาหัวไทร เป็นค่าใช้จ่าย โครงการต่าง ๆ จำนวน

5 โครงการ รายละเอียดปรากฏตามบัญชีโอนเงินงบประมาณรายจ่ายประจำปี

งบประมาณ พ.ศ. 2563 องค์การบริหารส่วนตำบลทรายขาว อำเภอหัวไทร จังหวัด

นครศรีธรรมราช โอนครั้งที่ 3 ตามเอกสารที่ได้จัดส่งให้แก่ท่านสมาชิกทุกท่านได้

พิจารณาล่วงหน้าแล้ว โดยมีเหตุผลในการโอนเพื่ออุดหนุนงบประมาณให้สำนักงาน

การไฟฟ้าส่วนภูมิภาคสาขาหัวไทรเป็นผู้ดำเนินการ จึงขอให้สภาฯแห่งนี้ได้พิจารณา

อนุมัติ

ที่ประชุม อภิปรายกันพอสมควร

มติที่ประชุม อนุมัติ 15 เสียง

ไม่อนุมัติ - เสียง

งดออกเสียง 1 คน

ระเบียบวาระที่ 4 ญัตติ เรื่อง รายงานการติดตามและประเมินผลแผนพัฒนาองค์การบริหารส่วนตำบล

ประจำปีงบประมาณ พ.ศ. 2563 รอบ 6 เดือน (เดือน ตุลาคม พ.ศ.2562 ถึง

มีนาคม พ.ศ. 2563)

ประธาน ลำดับต่อไป เป็นการประชุมในระเบียบวาระที่ 4 ญัตติ เรื่อง รายงานการติดตาม

และประเมินผลแผนพัฒนาองค์การบริหารส่วนตำบล ประจำปีงบประมาณ

พ.ศ. 2563 รอบ 6 เดือน (เดือน ตุลาคม พ.ศ.2562 ถึง มีนาคม พ.ศ. 2563)

ขอเชิญนายกอบต.ชี้แจง

นายกอบต. ชี้แจงว่า การติดตามและประเมินผลแผนเป็นการดำเนินการตามระเบียบ

กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

(ฉบับที่ 3) พ.ศ. 2561 ข้อ 12 (3) ซึ่งกำหนดให้มีการรายงานผลและเสนอ

ความเห็น ซึ่งได้จากการติดตามและประเมินผลแผนพัฒนาท้องถิ่นต่อผู้บริหาร

ท้องถิ่นเพื่อให้ผู้บริหารท้องถิ่น เสนอต่อสภาท้องถิ่น และคณะกรรมการพัฒนา

ท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้

ประชาชนทราบในที่เปิดเผย ภายใน 15 วันนับแต่วันรายงานผลและเสนอความเห็น

ดังกล่าว และต้องปิดประกาศไว้เป็นระยะเวลา ไม่น้อยกว่า 30 วัน โดยอย่างน้อยปี

ละ 1 ครั้ง ภายในเดือนธันวาคมของทุกปี สำหรับอบต.ทรายขาวได้ถือปฏิบัติให้

จัดทำและมีการติดตามและประเมินผลปีละ 2 ครั้ง รอบละ 6 เดือน เพื่อให้

สอดคล้องกับหลักธรรมาภิบาล สำหรับรอบนี้ เป็นการติดตามและประเมินผล

แผนพัฒนาองค์การบริหารส่วนตำบลประจำปีงบประมาณ 2563 รอบ 6 เดือน

(เดือนตุลาคม พ.ศ. 2562 ถึงมีนาคม 2563) รายละเอียดตามเอกสารที่ได้จัดส่งให้

ทุกท่านได้ทราบเป็นการล่วงหน้าแล้ว โดยในการดำเนินการคณะกรรมการติดตาม

และประเมินผลแผนพัฒนาท้องถิ่นขององค์การบริหารส่วนตำบลทรายขาวได้

ดำเนินการติดตามและประเมินผลและรายงานผลและเสนอความเห็น ซึ่งได้จากการ

ติดตามและประเมินผลแผนฯต่อนายกอบต. เพื่อให้นายกอบต.เสนอต่อสภาฯ ด้วย

เหตุนี้จึงขอเสนอรายงานการติดตามและประเมินผลแผนดังกล่าวต่อสภาองค์การ

บริหารส่วนตำบลทรายขาวต่อไป

ที่ประชุม รับทราบ

ระเบียบวาระที่ 5 เรื่องอื่น ๆ

ประธานสภาฯ ลำดับต่อไปเป็นการประชุม ในระเบียบวาระที่ 5 เรื่องอื่น ๆ

ขอเชิญท่านสมาชิกสภาฯ ที่มีความประสงค์จะหารือเรื่องอื่นใดต่อที่ประชุม ขอเชิญ

ตามลำดับ

นายสมพร เจิมพงค์ ขอหารือ เรื่องถนนในพื้นที่ชำรุดเนื่องจากดินสไลด์ลงสู่เหมืองน้ำ จึงขอหารือเพื่อให้

คณะผู้บริหารจัดหางบประมาณเพื่อดำเนินการปักเสาเข็มไม้ป้องกันดินสไลด์ โดยใน

หมู่ที่ 8 มี ทั้งหมด 2 สาย ได้แก่

1. สายบ้านนางปราณี – บ้านอ.ยงยุทธ
2. สายบ้านนายช่อง – คลองพระราชดำริ

โดยสาเหตุ น่าจะเกิดจากฝนทิ้งช่วงเกิดภาวะแห้งแล้งมานานแล้วมีฝนตกทำให้เหมืองน้ำที่ไม่มีน้ำคอยอุ้มเกิดการแตกของดินและสไลด์ลงเหมืองน้ำทำให้ถนนชำรุดไปด้วย หากไม่มีการซ่อมแซมหรือแก้ไขอาจจะทำให้เกิดอันตรายแก่ราษฎรได้

นายวิลาศ มีฮิ่น ได้แจ้งให้ที่ประชุมทราบว่ามีข้อหารือต่อที่ประชุม ดังนี้

- ขอบคุณท่านสมาชิกสภาฯ ทุกท่าน ที่ช่วยกันดำเนินการจ่ายเบี้ยยังชีพผู้สูงอายุ

ในช่วงสถานการณ์โรคโควิด 19

- ปัญหาที่ชาวบ้านได้เข้ามาประสาน เพื่อให้เข้าไปดำเนินการคือเรื่องการฉีดวัคซีน

ป้องกันโรคพิษสุนัขบ้าในหมู่ที่ 6 หมู่ที่ 2 มีปัญหา มีสุนัขกัดวัวตายไป 3 ตัว ขอให้

อบต.ดำเนินการฉีดวัคซีนให้ได้ครบทุกครัวเรือน โดยจะดำเนินการโดยวิธีใดก็แล้วแต่

ขอให้พยายามทำให้ครบถ้วนทุกตัว

- เรื่องการก่อสร้างรางน้ำของกรมชลประทาน ที่ดำเนินในพื้นที่ตำบลทรายขาวจาก

คลองชะอวดแพรกเมือง ม. 11 – ม.5 โดยใช้รูปแบบตัววีกว้าง 9 เมตร ลึก 2 เมตร

ท้องกว้าง 3 เมตร ระยะทาง 3 ก.ม. เศษ คาดว่าน่าจะใช้เวลา ในการดำเนินการ

ประมาณ 3-4 เดือนก็จะแล้วเสร็จหากไม่มีปัญหาอุปสรรคเรื่องฝนตกสำหรับในการ

ดำเนินการก็จะมีปัญหาเรื่องที่ดินอยู่เรื่อย ๆ ก็ค่อย ๆ แก้ไขกันไป

- เรื่องไฟฟ้าจากการสูบน้ำของโรงสูบน้ำด้วยไฟฟ้าที่กรมชลประทานมาก่อสร้าง ซึ่ง

เขายังไม่ได้ถ่ายโอนมาให้อบต.โดยมีปัญหาเกิดขึ้นเกี่ยวกับค่าไฟ ซึ่งก็ได้มาปรึกษาท่านนายกและปลัดอบต.แล้ว ภาระค่าไฟที่เกิดขึ้นตั้งแต่วันที่ 3 /3/ 2563 –

29/3/ 2563 เป็นเงิน 300,000.- บาท เศษ 29/3/63 – 28/4/63

เป็นเงิน 200,000 เศษ รวม 2 เดือน เป็นเงิน 500,000 เศษ ซึ่งเราเองก็ไม่สามารถตั้งงบประมาณดำเนินการได้เพราะยังไม่มีการถ่ายโอนภารกิจ ก็ไม่ทราบว่าจะทำอย่างไร ส่วนการหารือกับราษฎรที่ใช้น้ำ ก็ได้มีการพบปะประชุมหารือกันที่บ้านผู้ใหญ่บ้านหมู่ที่ 11 โดยได้มีการสำรวจข้อมูลจำนวนครัวเรือนที่ต้องใช้น้ำที่อาศัยโรงสูบน้ำไฟฟ้ามีจำนวนกี่ครัวเรือน พื้นที่ทำการเกษตรกี่ไร่ ซึ่งในการสูบน้ำนอกจากมีค่าไฟฟ้าแล้ว ยังต้องจ้างคนดูแลรับผิดชอบในการปิดเปิดเครื่องทำการสูบน้ำต้องดูแล 3 เครื่อง บางครั้งกลางคืนก็ต้องไปดู ก็ไม่สามารถเบิกจากที่ไหนได้ เพราะยังไม่ได้มีการถ่ายโอน ก็ได้จ่ายเงินส่วนตัวไปให้เนื่องจากเดือนที่แล้วตัดปาล์มได้ปริมาณเยอะ ฝากท่านสมาชิกช่วยประสานราษฎรถ่ายเอกสารสำเนาโฉนดที่ดินรวบรวมส่งให้ด้วย เมื่อรวบรวมได้ครบแล้วจะได้นัดประชุมกันอีกครั้ง

- ถนนสายป่าขวาง – คลองชะอวดแพรกเมือง บริเวณโรงแป้งขนมจีน ชำรุดดินพังทลาย โดยขณะนี้ชลประทานได้เข้ามาดำเนินการ แต่ก็ติดปัญหาเนื่องจากบ่อบำบัดน้ำเสียของโรงแป้งขนมจีนมีลักษณะคันขอบบ่อสูงกว่าระดับถนนมาก ได้ประสานให้ผู้ประกอบการลดระดับลง แต่การดำเนินการก็จะต้องปล่อยน้ำลงคลอง

ทำให้เกิดปัญหา น้ำเสีย ซึ่งเรื่องนี้มีการพูดคุยกันหลายครั้งแล้ว ให้โรงงานถมบ่อกว้าง 2 เมตร เพื่อให้มีขอบถนนกว้างขึ้น แต่ทางโรงงานก็ยังไม่ได้ดำเนินการ

- ประตูน้ำของกรมชลประทานที่ยังไม่ได้ถ่ายโอนก็มีปัญหาเกือบทุกบาน ขณะนี้ก็ได้พุดคุยกันอยู่ว่า จะต้องดูแลใหม่ ถ้าจะโอนมาให้ อบต. ก็จะต้องตรวจสอบให้ดีก่อน ว่ามีการรั่วซึมหรือไม่ เพราะเมื่อรับโอนมาแล้ว หากงานไม่เรียบร้อย ช่างของเราไม่มีความชำนาญ ก็จะเกิดปัญหาได้ และขอฝากท่านสมาชิกทุกท่านได้มาช่วยกันตรวจสอบประตูน้ำในพื้นที่ทุกประตูด้วยว่า มีประตูไหนที่ชำรุดบ้าง ถ้าพบชำรุดขอให้แจ้ง เพื่อจะได้ดำเนินการซ่อมแซมต่อไป

- นอกจากนี้ก็ยังมีปัญหาอื่นๆ ที่เป็นห่วง คือ ถนนพังเกือบทุกสาย และเหมืองน้ำมีวัชพืชปกคลุมจำนวนมาก

- สำหรับถนนได้ดำเนินการเสร็จแล้ว ก็ได้มีชาวบ้านมาวางท่อ ทำให้เกิดปัญหา ขอให้ช่วยกันดูด้วย เพราะได้ประชาสัมพันธ์ทุกเดือนให้ทราบโดยทั่วกันแล้วว่า หากจะวางท่อให้ดำเนินการก่อนทำถนน ไม่เช่นนั้นจะเกิดปัญหา เมื่อวางท่อขวางถนน รถบรรทุกปาล์มวิ่งผ่านก็วิ่งไม่ได้ เช่น สายหลังโรงเรียนทรายขาว – บ้านนายเคล้า ก็เกิดปัญหา มีสายอื่นๆ ด้วย หลายสาย ขอให้ช่วยกันหารือว่าจะแก้ปัญหาอย่างไร ตอนนี้มีปัญหาหลายจุด

- การป้องกันตนเองเกี่ยวกับโรคติดเชื้อไวรัส โคโรนา 2019 (COVID-19) ขอให้ทุกท่านช่วยประชาสัมพันธ์อย่าได้ประมาท เพราะอันตรายหากมีการระบาดในพื้นที่ ขอให้ช่วยกันเฝ้าระวังให้ดี

**ประธานฯ** ขอเชิญสมาชิกสภาฯ ที่มีความประสงค์จะพูดคุยหารือ เรื่องอื่นๆ เพิ่มเติม ปรากฏว่า

ไม่มี จึงเชิญท่านนายกได้ชี้แจง

**นายกอบต.** ชี้แจงกรณีถนนพัง มีดินสไลด์ลงในเหมืองน้ำ โดยชี้แจงว่า เนื่องจากปีนี้ฝนแล้ง ทิ้ง

ช่วงนาน และอบต. ได้ทำการขุดลอกวัชพืชในเหมืองน้ำ ต่อมาเมื่อมีฝนตกลงมาใน

ปริมาณมาก ทำให้ดินสไลด์ลงเหมืองน้ำหลายสาย ดังนั้น จะต้องแก้ปัญหากันต่อไป

โดยขอให้ท่านสมาชิกได้ตรวจสอบว่าในแต่ละหมู่บ้านมีถนนสายไหน ที่มีดินสไลด์

และชำรุด ขอให้ตรวจสอบและทำหนังสือแจ้งมา เพื่อจะได้ให้กองช่างออกไป

ตรวจสอบและประมาณราคาในการซ่อมแซม ให้ใช้ได้สะดวก ปลอดภัย

- สำหรับกรณีที่มีชาวบ้านไปขุดวางท่อบนถนน เมื่อฝนตก ถนนทรุด ทำให้รถผ่านไม่ได้ ตามที่ท่านรองวิลาศได้หารือ ก็ทราบว่ามีปัญหาเกิดขึ้นมาก ก็ขอความร่วมมือท่านสมาชิกได้สำรวจ และทำเป็นหนังสือมาเพื่อไม่ให้เกิดปัญหาความเดือดร้อนจนจะต้องไปร้องเรียนกัน ถ้าจุดไหนเป็นปัญหา อบต. ก็จะเข้าไปดำเนินการซ่อมแซมต่อไป

- กรณีค่าไฟฟ้าโรงสูบน้ำด้วยไฟฟ้า ซึ่งท่านรองวิลาศก็ได้เข้ามาหารือกันหลายครั้ง

แล้วนั้น ก็ได้ให้ปลัดประสานชลประทานถ่านโอนภารกิจมาให้ อบต. เพื่อจะได้ใช้

งบประมาณของท้องถิ่นมาดำเนินการให้เป็นไปตามระเบียบ แต่ปรากฏว่า

ชลประทานก็ยังไม่ได้ถ่ายโอนมาให้ อบต. ดังนั้น อบต. ก็ไม่สามารถที่จะใช้จ่าย

งบประมาณได้ ในขณะเดียวกันปัญหาการขาดแคลนน้ำของชาวบ้านก็มีความจำเป็น

ที่จะต้องแก้ไข โดยจะต้องสูบน้ำเพื่อช่วยเหลือ ซึ่งในการประสานงานกันนั้น ทาง

เจ้าหน้าที่ของสำนักงานชลประทานก็รับปากว่าจะรีบดำเนินการถ่ายโอนให้กับ

ท้องถิ่น โดยได้พูดคุยกันประมาณเมื่อ 2-3 เดือนที่ผ่านมาแล้ว แต่จนบัดนี้ก็ยังไม่ได้

มีการถ่ายโอน ซึ่งถ้าหากมีการถ่ายโอนเรียบร้อย เราก็จะได้จัดการเรื่องค่าไฟได้ตาม

ระเบียบ จะได้ไม่มีปัญหาต่อไป ซึ่งคาดว่าถ้าหากใช้ทั้งปีอาจจะใช้งบประมาณเกิน

1,000,000 บาท ซึ่งจะต้องให้ชาวบ้านมีส่วนร่วมในการบริหารจัดการค่าไฟฟ้า

ต้องมีการเก็บจากผู้ใช้น้ำด้วย จะต้องตั้งกลุ่มขึ้นมา 3 กลุ่มดูแล เนื่องจากมีโรงสูบน้ำ

3 โรง

- สำหรับกรณีประตูน้ำตามที่ท่านวิลาศได้พูดไว้ คือจะต้องทำให้เรียบร้อย ไม่ให้รั่วก่อนที่จะถ่ายโอนมาให้ อบต.

- กรณีถนนสายป่าขวาง คาดว่าจะต้องดำเนินการแก้ปัญหากรณีที่บ่อบำบัดน้ำเสียบ่อสุดท้ายของโรงงานแป้งขนมจีน ซึ่งติดกับถนนสายป่าขวาง มีคันขอบบ่อสูงกว่าถนน ทำให้น้ำในบ่อซึมผ่านถนนและทำให้ถนนพัง และหากจะต้องปล่อยน้ำก็ต้องปล่อยลงคลอง ซึ่งทำให้น้ำในคลองเสีย ดังนั้นก่อนมีการปล่อยน้ำจะต้องให้ผู้ประกอบการบำบัดก่อน ขอให้ปลัดช่วยดำเนินการด้วย

- ขอให้ท่านสมาชิกตรวจสอบแผนพัฒนาท้องถิ่นและหากมีความจำเป็นมีโครงการเร่งด่วนที่จะดำเนินการในปี 2564 และไม่ปรากฏในแผน ขอให้จัดทำโครงการตามรูปแบบที่นักวิเคราะห์นโยบายและแผนประสานเพื่อจะได้ดำเนินการเพิ่มเติมแผน

พัฒนาท้องถิ่นต่อไป แต่ถ้าโครงการใดที่ไม่มีความจำเป็นก็ไม่ต้องเสนอเข้ามา ซึ่งจากการตรวจสอบแผนพัฒนาท้องถิ่นปัจจุบันพบว่าบางหมู่บ้าน ไม่มีโครงการที่จะดำเนินการในปี 2564 ซึ่งคิดว่าอาจจะมีข้อบกพร่องของแผน จึงขอให้สมาชิกช่วยตรวจสอบ และเสนอตามความจำเป็น โดยในการดำเนินการตามโครงการก็จะคำนึงถึงฐานะการเงินการคลังหรืองบประมาณของเราด้วย อาจจะไม่ได้ทุกโครงการ

โดยในปีนี้การเพิ่มเติมแผนได้รับการยกเว้นไม่ต้องจัดทำประชาคมเนื่องจากสถานการณ์การระบาดของโรคติดเชื้อไวรัสโคโรนา (โควิด 19) ดังนั้น จึงขอให้

ท่านสมาชิกได้หาวิธีการให้ชาวบ้าน ได้รับรู้ด้วยว่าจะเสนอโครงการที่เป็นความต้องการและความเดือดร้อนของชาวบ้านบรรจุในแผนพัฒนาท้องถิ่นโดยให้ชาวบ้าน

ได้มีส่วนร่วมด้วย โดยขอให้ส่งโครงการให้อบต.ในวันที่ 28 พ.ค. 63 เพื่อให้กองช่าง

ได้สำรวจตรวจสอบและประมาณการให้ตรงกับข้อเท็จจริง เพราะในการจัดทำแผนตามระเบียบจะต้องมีความถูกต้องชัดเจนสามารถนำมาจัดทำข้อบัญญัติงบประมาณรายจ่ายได้เลย คาดว่าประมาณเดือนมิถุนายนก็จะได้เสนอสภาฯเพื่อพิจารณาให้ความเห็นชอบ

* เรื่องของวัคซีนป้องกันโรคพิษสุนัขบ้า อบต.ได้รับการจัดสรรตามโครงการสัตว์

ปลอดโรคคนปลอดภัยฯ ขอให้ปลัดดำเนินการให้ได้ครอบคลุมทั้งตำบลโดยเร็วที่สุด เพื่อป้องกันปัญหาโรคพิษสุนัขบ้า ซึ่งจากข้อมูลได้รับรายงานจากสมาชิกอบต.ว่ามีปัญหาในการฉีดวัคซีนเนื่องจากไม่มีคนที่มีคุณสมบัติตามที่กฎหมายกำหนด มาดำเนินการฉีด เมื่อขอความร่วมมือสำนักงานปศุสัตว์อำเภอมาดำเนินการ ก็ไม่สามารถทำให้ครอบคลุมทั้งตำบล และเมื่อมาแล้วหากไม่มีคนช่วยบันทึกข้อมูลก็จะเสร็จช้า ดังนั้นจึงต้องหาทางแก้ปัญหาโดยอบต.จะต้องจัดอบรมอาสาสมัครฉีดวัคซีนและให้จ่ายค่าจ้างหรือค่าตอบแทนแก่คนฉีดด้วย เนื่องจากต้องใช้เวลาหลายวันจึงจะเสร็จ

ประธานฯ ได้สอบถามที่ประชุมว่า มีสมาชิกสภาฯ ท่านใดมีความประสงค์จะหารือเรื่องอื่นใด

เพิ่มเติมอีกหรือไม่ ปรากฏว่าไม่มี จึงปิดประชุม

ปิดประชุมเวลา 14.00 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)

ได้สำรวจตรวจสอบและประมาณการให้ตรงกับข้อเท็จจริง เพราะในการจัดทำแผนตามระเบียบจะต้องมีความถูกต้องชัดเจนสามารถนำมาจัดทำข้อบัญญัติงบประมาณรายจ่ายได้เลย คาดว่าประมาณเดือนมิถุนายนก็จะได้เสนอสภาฯเพื่อพิจารณาให้ความเห็นชอบ

* เรื่องของวัคซีนป้องกันโรคพิษสุนัขบ้า อบต.ได้รับการจัดสรรตามโครงการสัตว์

ปลอดโรคคนปลอดภัยฯ ขอให้ปลัดดำเนินการให้ได้ครอบคลุมทั้งตำบลโดยเร็วที่สุด เพื่อป้องกันปัญหาโรคพิษสุนัขบ้า ซึ่งจากข้อมูลได้รับรายงานจากสมาชิกอบต.ว่ามีปัญหาในการฉีดวัคซีนเนื่องจากไม่มีคนที่มีคุณสมบัติตามที่กฎหมายกำหนด มาดำเนินการฉีด เมื่อขอความร่วมมือสำนักงานปศุสัตว์อำเภอมาดำเนินการ ก็ไม่สามารถทำให้ครอบคลุมทั้งตำบล และเมื่อมาแล้วหากไม่มีคนช่วยบันทึกข้อมูลก็จะเสร็จช้า ดังนั้นจึงต้องหาทางแก้ปัญหาโดยอบต.จะต้องจัดอบรมอาสาสมัครฉีดวัคซีนและให้จ่ายค่าจ้างหรือค่าตอบแทนแก่คนฉีดด้วย เนื่องจากต้องใช้เวลาหลายวันจึงจะเสร็จ

ประธานฯ ได้สอบถามที่ประชุมว่า มีสมาชิกสภาฯ ท่านใดมีความประสงค์จะหารือเรื่องอื่นใด

เพิ่มเติมอีกหรือไม่ ปรากฏว่าไม่มี จึงปิดประชุม

ปิดประชุมเวลา 14.00 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)